URDHËR
Nr. 319, datë 10.6.2024

PËR DISA NDRYSHIME NË URDHRIN NR. 432, DATË 30.6.2023, TË MINISTRIT TË DREJTËSISË “PËR PËRCAKTIMIN E RREGULLAVE TË HOLLËSISHME PËR ORGANIZIMIN, ZHVILLIMIN, PËRMBAJTJEN E PROVIMIT TË PRANIMIT, SI DHE PROCEDURËN E VLERËSIMIT DHE SHPALLJES SË REZULTATEVE PËR PËRMBARUESIN GJYQËSOR SHTETËROR”
[bookmark: _GoBack]
Në mbështetje të nenit 102, pika 4 të Kushtetutës; të nenit 7, pika 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar; si dhe të nenit 17, pika 5, të ligjit nr. 8/2023, “Për organizimin dhe funksionimin e Shërbimit Përmbarimor Gjyqësor Shtetëror”,

URDHËROJ:

Neni 1

1. Në pikën 1 të nenit 4, togfjalëshi “brenda 15 (pesëmbëdhjetë) ditëve nga data e publikimit të thirrjes” zëvendësohet me “brenda 7 (shtatë) ditëve nga data e publikimit të thirrjes”.

Neni 2

Në nenin 5 bëhen ndryshimet si vijon:
1. Në pikën 2, togfjalëshi “brenda 10 (dhjetë) ditëve nga përfundimi i afatit” zëvendësohet me “brenda 5 (pesë) ditëve nga përfundimi i afatit”.
2. Në pikën 3, togfjalëshi “brenda 7 (shtatë) ditëve nga marrja e njoftimit” zëvendësohet me “brenda 5 (pesë) ditëve nga marrja e njoftimit”.
3. Në pikën 4, togfjalëshi “brenda 10 (dhjetë) ditëve nga përfundimi i procedurës” zëvendësohet me “brenda 3 (tri) ditëve nga përfundimi i procedurës”.

Neni 3

Neni 6 ndryshohet si vijon:
1. Në pikën 1, togfjalëshi “jo më vonë se 30 (tridhjetë) ditë”, zëvendësohet me “jo më vonë se 10 (dhjetë) ditë”.
2. Në pikën 3 togfjalëshi “jo më vonë se 10 (dhjetë) ditë”, zëvendësohet me “jo më vonë se 5 (pesë) ditë”.

Neni 4

Në pikën 1 të nenit 19, togfjalëshi “jo më vonë se 2 (dy) javë” zëvendësohet me “jo më vonë se 1 (një) javë”.
Ky urdhër hyn në fuqi menjëherë dhe botohet në Fletoren Zyrtare.

